95 тэзісаў
любові да праўды і прагі яе выявіць ніжэйшыя прапановы будуць абмеркаваныя ў Вітэнбэргу пад старшынствам вялебнага айца Марціна Лютэра, магістра мастацтваў і сьвятога багаслоўя, а таксама ардынарнага лектара па іх у тым самым месцы. Таму ён просіць, каб усе, хто ня зможа прысутнічаць і дыскутаваць з намі вусна, зрабілі гэта пісьмова. У імя Госпада нашага Ісуса Хрыста. Амэн.

 Госпад і Вучыцель наш Ісус Хрыстос, кажучы: «Навяртайцеся…» — пажадаў, каб усё жыцьцё вернікаў было пакаяньнем.
 Гэтае слова ня можа быць зразуметае як сакрамантнае пакаяньне (то бок споведзь і адпушчэньне грахоў, якое адпраўляюць сьвятары).
 Аднак не азначае яно і толькі ўнутранае пакаяньне; не, унутранае будзе пустым, калі ў зьнешнім жыцьці не вядзе да ўсемагчымых зьмярцьвеньняў плоці.
 Таму пакараньне доўжыцца да тае пары, пакуль доўжыцца нянавісьць да яго (гэта і ёсьць сапраўднае ўнутранае пакаяньне), гэта значыць, да нашага ўваходу ў валадарства нябеснае.
 Папа ня мае ні волі, ні ўлады адпускаць любыя пакараньні, акрамя тых, якія наклаў сам ці сваёй уладай, ці паводле царкоўнага права.
 Папа ня можа адпускаць ніякай правіны, акрамя абвяшчэньня і пацьверджаньня адпушчэньня імем Госпада. Ён можа, аднак, адпускаць правіны ў вызначаных яму выпадках; калі ён грэбуе гэтым правам, правіна застаецца надалей.
 Нікому Бог не даруе правіны, не прынізіўшы і не прымусіўшы скарыцца ва ўсім сьвятару, свайму намесьніку.
 Царкоўныя правілы пакаяньня накладаліся толькі на жывых, і паводле іх ня могуць накладацца на мёртвых.
 Таму мае ласку да нас Дух Сьвяты ў папе, у дэкрэтах якога заўжды выключаныя артыкулы пра сьмерць і непазьбежнасьць.
 Па-невуцку і нягодна чыняць тыя сьвятары, якія на памерлых пакідаюць царкоўныя пакараньні ў чыстцы.
 Гэты куколь аб зьмене царкоўнага пакараньня ў пакараньне чыстцом пэўна пасеяны ў той час, як спалі біскупы.
 Даўней царкоўныя пакараньні накладаліся не пасьля, а перад адпушчэньнем, каб можна было ўпэўніцца ў праўдзівасьці каяцьця.
 Паміраючыя вызваляюцца сьмерцю ад усяго; яны ўжо мёртвыя паводле царкоўных канонаў, і гэтым ад іхняга выкананьня вызваленыя.
 Недасканалае здароўе, інакш кажучы, ласка паміраючых, непазьбежна прыносіць з сабой вялікі страх; і чым меншая ласка, тым ён большы.

M.D.Xvii.

Марцін Лютэр
Пераклады Вікікрыніцы
Пераклады з лацінскай мовы
Творы XVI стагоддзя
Хрысціянства
Рэлігійныя тэксты
Пратэстантызм